stanford-oval/wikipedia huggingface dataset:
אסף ארליך
פעילות מוזיקלית > טוקשואו

כאשר עבר ארליך מנהריה לתל אביב החל לכתוב ולהלחין בעצמו. בסוף שנות ה-90 הוא נפגש עם חמי רודנר, אשר צירפו לסבב ההופעות של אלבומו "גאולה". באותו הזמן החלו השניים לעבוד על שיריו של ארליך, כאשר רודנר משמש כמפיק המוזיקלי. ארליך הוחתם בחברת "עננה" אשר הפיקה את שלושת אלבומיו.
האלבום "טוקשואו" הלך ונבנה, ובמהלך 2001 יצא הסינגל הראשון מתוכו, "אני הולכת". לאחר מכן יצאו "עד הסוף" ו-"כמה מדרגות". בפברואר 2002 יצא האלבום המלא אשר זכה להערכת המבקרים, אולם לא משך קהל להופעות ולא הושמע ברדיו. לאחר מספר הופעות מצומצם חדל ארליך להופיע.
פעילות מוזיקלית > חדשות מהמגירה

| --- | --- |

 אלבום אולפן מאת אסף ארליך
 יצא לאור:  2007
 סוגה:  רוק
 חברת תקליטים:  הד ארצי 
 הפקה:  עידו אגמון
 
בתחילת 2004 חזר להופיע שוב עם חומר חדש. באותה תקופה החל לעבוד עם הגיטריסט עידו אגמון שגם ליווה אותו בהופעות. כשהחלו הקלטות האלבום שימש אגמון גם כמפיק המוזיקלי.
הקלטות האלבום השני, "חדשות מהמגירה", הסתיימו באוגוסט 2006, ובו השתתפו אגמון (גיטרות והפקה מוזיקלית), אורן לאור (בס, קונטרבס, וקולות), ואורן רביב (תופים וכלי הקשה). הרכב זה ליווה את ארליך גם בהופעות. ארבעת חברי ההרכב היו שותפים יחד בעיבודים.
ב-15 באוקטובר 2006 יצא לתחנות הרדיו הסינגל הראשון מתוכו, "חדשות מהמגירה", ולאחריו יצאו "עשרה ימים", "נשבר", "אמצע החיים" ו-"לילות בלי חג". האלבום כולו יצא לאור ב-9 במרץ 2007.
בדומה לאלבום הקודם, "חדשות מהמגירה" זכה לביקורות חיוביות ביותר אך לנוכחות דלילה יחסית בהופעותיו. בתקופה זו זכה לכינוי "הזמר הטוב ביותר שאתם לא מכירים".
כל השירים נכתבו והולחנו על ידי אסף ארליך (למעט היכן שמצוין אחרת).
| מס' | שם | מילים | משך |
| --- | --- | --- | --- |
| 1. | חדשות מהמגירה  |   | 4:12 |
| 2. | אמצע החיים  | יוסי בלוך | 3:55 |
| 3. | גשר מאולתר  |   | 5:59 |
| 4. | תן לי אהבה  |   | 5:30 |
| 5. | עשרה ימים  |   | 3:35 |
| 6. | נשבר  |   | 5:08 |
| 7. | כשתבואי אליי  |   | 5:31 |
| 8. | כמו אוויר  |   | 4:40 |
| 9. | לילות בלי חג  | אסף ארליך ויוסי בלוך | 5:10 |
| 10. | התאבדות אפלטונית  | יוסי בלוך ואסף ארליך | 5:18 |
| 11. | ומתרסק  | יוסי בלוך | 4:11 |
| משך כולל: | משך כולל: | משך כולל: | 53:09 |
פעילות מוזיקלית > שקט עכשיו

| --- | --- |

 אלבום אולפן מאת אסף ארליך
 יצא לאור:  2011
 סוגה:  רוק
 חברת תקליטים:  הד ארצי 
 הפקה:  עידו אגמון
 
לאחר הפוגה בת כשנה, חזר ארליך להופיע במהלך 2009 עם שירים משני אלבומיו הראשונים לצד חומר חדש שהציג לראשונה. זאת תוך הכרזה על הקלטת שירים לקראת אלבום שלישי.
באוקטובר 2011 יצא לאור האלבום תחת השם "שקט עכשיו". האלבום המשיך את הצליל של קודמו וגם הפעם היה עידו אגמון המפיק המוזיקלי. הלהקה שליוותה את ארליך בהקלטות ובהופעות לא השתנתה וכללה את אגמון, אורן לאור ואורן רביב.
כל השירים נכתבו והולחנו על ידי אסף ארליך (למעט היכן שמצוין אחרת).
| מס' | שם | מילים | לחן | משך |
| --- | --- | --- | --- | --- |
| 1. | על בודדת  |   |   | 3:55 |
| 2. | שקט עכשיו  |   |   | 4:31 |
| 3. | לא מאמינה  |   |   | 5:21 |
| 4. | סוס משוגע  |   |   | 4:52 |
| 5. | תעלה כבר  |   |   | 5:07 |
| 6. | שפה שבורה  | יוסי בלוך ואסף ארליך |   | 5:09 |
| 7. | פנים  |   |   | 4:31 |
| 8. | לא בא הביתה  |   |   | 4:37 |
| 9. | מתרחקת  | יוסי בלוך ואסף ארליך |   | 7:26 |
| 10. | רעש לבן  | ברי סחרוף ודן תורן | ברי סחרוף ורע מוכיח | 5:34 |
| משך כולל: | משך כולל: | משך כולל: | משך כולל: | 51:03 |
משתתפים נוספים באלבום:
עומר קליין - פסנתר ב"פנים"
דן ויינשטיין - צ'לו ב"סוס משוגע"
אדי שפירו - כינור ב"סוס משוגע"
פעילות מוזיקלית > סינגלים

בשנת 2014 החל ארליך לעבוד על פרויקט שירים באנגלית, ממנו הושק הסינגל "Too slow" ואחריו הסינגל "Sunny Day". בשני השירים היו שותף ארליך עם ניר דנן על ההפקה המוזיקלית. למרות הפרסומים האלבום לא יצא בסופו של דבר.
בשנת 2015, יצא הסינגל "תיכון עמל", שבו כתב ארליך הן את המילים והן את הלחן והסינגל "יעל" אותו הלחין ואת המילים כתב אודי שרבני. שני השירים הופקו על ידי ארליך ודנן. בשנת 2018 יצא הסינגל "בין הזיכרון לזיקוקים" שאותו הלחין והפיק ארליך ואת המילים כתב אודי שרבני.
בשנת 2020 הוציא את השיר "ככה בטוח", אותו הפיק רון בונקר. בשנת 2021 הוציא את הסינגל "כל פעם שאני מאבד את הראש", אשר הופק אף הוא על ידי רן בונקר.
דיסקוגרפיה

"טוק שואו" (2002)
"חדשות מהמגירה" (2007)
"שקט עכשיו" (2011)
הערות שוליים

↑  אסף הראל‏, הזמר הכי טוב שאתם לא מכירים - וואלה חדשות, באתר וואלה, 4 בדצמבר 2006
↑  אסף נבו, ‏אסף ארליך עובר לאנגלית: "Sunny Day", באתר ‏מאקו‏, 25 בינואר 2015
↑   תיכון עמל, וידאו קליפ של השיר  באתר יוטיוב (אורך: 3:43)
↑   יעל, וידאו קליפ של השיר  באתר יוטיוב (אורך: 3:29)
↑  בין הזיכרון לזיקוקים, וידאו קליפ של השיר באתר יוטיוב (אורך: 3:20)
אמרסון, לייק ופאלמר (אלבום)

אמרסון, לייק ופאלמר (אנגלית: Emerson, Lake & Palmer) הוא אלבום הבכורה של להקת הרוק המתקדם אמרסון, לייק ופאלמר. בעטיפת האלבום ניתן לראות מעין יונה אשר בוקעת מן המוח האנושי.
הפקה

האלבום מתחיל עם עיבוד רוק סוער ליצירה מאת המלחין בלה בארטוק. אחד עיבודים שנזכרו כאלה אשר עיצבו את האופי המיוחד של הלהקה. הרצועה השנייה היא יצירה אקוסטית שנכתבה בידי לייק. היצירה נמשכת כ־12 דקות.
הרצועה השלישית הוא קטע חי וסוער יותר מקודמו. שם ניתן לשמוע באופן ברור את השימוש האופייני של אמרסון באורגן האמונד.
היצירה הרבעית היא יצירה בת שלושה חלקים. החלק הראשון הוא קטע סולו לאורגן אקוסטי, החלק השני הוא קטע סולו לפסנתר, והחלק השלישי
מנוגן עדיין עם פסנתר, אך מצטרפים גם הבס של לייק, והתופים של פאלמר.
היצירה החמישית היא פרי שיתוף הפעולה בין אמרסון לפאלמר. זוהי יצירה אינסטרומנטלית שבה פאלמר מככב עם סולו תופים ארוך ומיוחד.
האלבום נגמר עם בלדה פרי עטו של לייק. את הבלדה הזאת כתב לייק כאשר היה בן 12. השיר האחרון בתקליט היא זו שפרסמה אותם והביאה את הלהקה לתודעת הציבור.
האלבום הוא פריצת דרך גם מבחינה טכנולוגית. אלבום זה הוא מבין ההקלטות הראשונות בהם מככב הסינתיסייזר האנלוגי מסוג "מוג".
נגנים

קית' אמרסון - אורגן, אורגן חשמלי, פסנתר, סינתיסייזר
גרג לייק - שירה, גיטרה בס, גיטרה חשמלית, גיטרה אקוסטית
קרל פאלמר - תופים, כלי הקשה
רשימת השירים

| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | The Barbarian  | 4:27 |  |  |  |  |  |  |  |
| 2. | Take a Pebble  | 12:32 |  |  |  |  |  |  |  |
| 3. | Knife-Edge  | 5:04 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 4. | The Three Fates Clotho  Lachesis  Atropos | 7:46 |  |  |  |  |  |  |  |
| 5. | Tank  | 6:49 |  |  |  |  |  |  |  |
| 6. | Lucky Man  | 4:36 |  |  |  |  |  |  |  |
אליעזר כגן

ערך זה עוסק במשורר, מחנך ומתרגם ישראלי. אם התכוונתם לשחקן כדורעף ישראלי, ראו .
| --- | --- |
אין תמונה חופשית
 לידה:  3 באפריל 1914 סוויסלוץ', בלארוס 
 פטירה:  6 בנובמבר 2000 (בגיל 86) חיפה, ישראל 
 מדינה:  ישראל 
 מקום קבורה:  בית הקברות היהודי חוף הכרמל 
 מקום לימודים:  האוניברסיטה העברית בירושלים 
 שפות היצירה:  עברית 
 בן או בת זוג:  ציפורה כגן 
 פרסים והוקרה:  פרס טשרניחובסקי 
 
אליעזר כגן (3 באפריל 1914 – 6 בנובמבר 2000) היה משורר, מתרגם, חוקר ספרות ומחנך ישראלי. מנהל בתי ספר, פרופסור בחוג לספרות עברית באוניברסיטת חיפה. עסק בתורת המשקל (פרוזודיה) והחרוז ובספרות ההשכלה. חתן פרס טשרניחובסקי לתרגומי מופת (1981) על תרגומו לאפוס הפרסי "שאהנאמה" ("ספר המלכים").
ביוגרפיה

אליעזר בן נחמן כגן נולד ב-3 באפריל 1914 (ז' בניסן תרע"ד) בעיירה סוויסלוץ' שברוסיה הלבנה. בשנת 1925 עבר עם משפחתו לברסט ליטובסק (בריסק) שבפולין, שם למד בבית הספר התיכון 'תרבות' והיה פעיל בתנועת גורדוניה. בשנת תרצ"ג סיים את לימודיו התיכוניים וגויס לצבא הפולני, לקורס קצינים.
בסוף תרצ"ה (1935), לאחר סיום שירותו הצבאי, עלה לארץ ישראל ולמד באוניברסיטה העברית בירושלים. לפרנסתו עבד בבניין. בשנת 1940 קיבל תואר שני בספרות עברית, לשון עברית ופילוסופיה. בספטמבר 1939, עם פרוץ מלחמת העולם השנייה, התגייס למשטרת המנדט ושירת בירושלים ובים המלח עד שנת 1943. בתקופה זו התגורר בחדר שכור בביתו של הרב צבי יהודה הכהן קוק, עימו שמר על קשר אישי לאורך שנים.
בשנת 1943 החל לעסוק בהוראה בבית הספר "כפר ילדים" שבגבעת המורה (בית הספר המחוזי בעפולה), ובו היה מורה ומנהל במשך 11 שנים. בשנת תשי"ד-1954 מונה למנהל בית הספר התיכון תיכון עירוני מקיף קריית חיים בקריית חיים, והתמיד בכך 28 שנים, עד 1982.
בשנת תשי"ז החל לימודים לתואר דוקטור בחוג לספרות באוניברסיטה העברית, וב-1960 קיבל תואר דוקטור על עבודה שנושאה "מראות שתייה בשירת ביאליק", שנעשתה בהנחייתו של פרופ' שמעון הלקין. באותה שנה החל ללמד ספרות עברית בבית הספר הגבוה למדעי היהדות והחברה בחיפה, ועם ייסודה של אוניברסיטת חיפה היה בה פרופסור לספרות עברית במשך עשרים שנה.
פעל להנהגת לימודי יידיש ולאדינו בבתי הספר התיכוניים, ובשנת 1976 אישר משרד החינוך את הוראת השפות האלה. היה יושב ראש הוועד של אגודת הסופרים בחיפה, ומייסד-שותף (ביחד עם פרופ' חיים שוהם) של כתב העת הספרותי של אגודת הסופרים העברים "צפון: שנתון לספרות ואמנות", שאותו ערך (עם אחרים) בשנים 1989–1998 והיה הרוח החיה בו. פרסם מחקרים ותרגומים גם ב"מאזנים", "תרביץ", "כרמלית" (שנתון סופרי חיפה) ו"עקד".
כגן פרסם 10 ספרי שירה. לשם תרגום האפוס הפרסי "שאהנאמה" למד פרסית בהיותו בן 50. על תרגומו זה זכה בשנת 1981 בפרס טשרניחובסקי לתרגומי מופת.
בשנת תשנ"ח זכה בפרס ש. שלום לספרות מטעם עיריית חיפה על מפעל חייו בשירה.
אליעזר כגן נפטר בשנת 2000, בגיל 86. אלמנתו היא חוקרת הספרות פרופ' ציפורה כגן. נכדו הוא השחקן יובל סגל.
ספריו > ספרי שירה

קרבן אשם : שירים (קריית ספר, תש"ה)
עזות מצח : שירים (קריית ספר, תש"ו)
שושנים בשחור : שירים (קריית ספר, תשי"ג)
עולם קטן : פואמה לירית (קריית ספר, תשי"ד)
פחד אין-אלוה : מרובעים (קריית ספר, תשכ"ד)
אימה וזמר : שירים (פינת הספר, תשכ"ז)
סחיש (פינת הספר, תש"ל)
פעמון סדוק : שירים (הוצאת כרמל, תשנ"ב 1992)
על גדות הלתה, איור: מנשה קדישמן, (תג הוצאה לאור, תשנ"ח 1998)
גבעת המורה : 81 מרובעים, איור: מנשה קדישמן, (הוצאת הקיבוץ המאוחד, 2000)
ספריו > מחזה

חיים ומשחק : מחזה בארבע מערכות (קריית ספר, תש"ח)
ספריו > ספרי עיון

מבוא לספרות ההשכלה : רשימות (אגודת הסטודנטים של בית הספר הגבוה, תשכ"ב)
המשקל והחרוז בשירה העברית החדשה (המכון האוניברסטאי של חיפה, תשכ"ד 1964)
ספריו > תרגומים

שאה-נאמה : ספר-המלכים / פירדוסי (ספרית פועלים, 1977) (התרגום זיכה אותו בפרס טשרניחובסקי לתרגומי מופת, 1981)
שאה-נאמה : ספר המלכים / פירדוסי (מוסד ביאליק, תשנ"ג-תשס"ג)
לקריאה נוספת

אבידב ליפסקר, "ברכת השכחה הסולחת: על שירת אליעזר כגן", צפון ו (תש"ס), 193–202
שאול שקד, "אליעזר כגן, מתרגם ה'שאהנאמה'", בספר: פירדוסי, שאה-נאמה, תרגם מפרסית: אליעזר כגן, מוסד ביאליק, 2002, עמ' ז-ט. גרסה מקוונת של הספר (לבעלי הרשאה), באתר "כותר"
"כגן, אליעזר", בתוך: משה גרנות, לקסיקון היסטורי של הסופרים העברים מאז תש"ח (1948), קריית גת: דני ספרים; אגודת הסופרים העברים במדינת ישראל, 2009
הערך "אליעזר כגן" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 197, 2018, חיפה.
הערות שוליים

1 2  "כגן, אליעזר", בתוך: 'לקסיקון משוררים בישראל היום, תל אביב: עקד, תשנ"ו 1995, כרך א, עמ' 75
↑  ראו עוד: שמעון רפפורט, תלמידי תיכון קריית-חיים לומדים "מאמע-לשון" כשפה זרה שניה..., מעריב, 18 בנובמבר 1966
↑  יידיש ולאדינו - מקצועות בחירה לבחינות בגרות, דבר, 13 במאי 1976
↑  צפון ז (2004), 5
↑  כגן, ארד, שפיגל ואמיר – חתני פרס טשרניחובסקי, מעריב, 21 בדצמבר 1980; פרס-טשרניחובסקי לא. כגן, צבי ארד ופרופ' נ. שפיגל, דבר, 9 בפברואר 1981
↑  טלי ליפקין-שחק, אתה נכנס למונית ושוכח, באתר nrg‏, 27 בינואר 2006
↑  על שני ספרי שירה, חרות, 10 באפריל 1964
↑  חיים גורי, "שלום, ריכסי כפתור המעיל", מאזנים ס"ח 5, פברואר 1994, עמ' 19–21. (המאמר זמין לצפייה במאגר JSTOR לאחר הרשמה)
↑  שרה ס. סורודי, ספר המלכים של התרבות הלאומית האיראנית, דבר, 17 במרץ 1978, המשך
↑  יהושע פרנקל, הפרי המר שמניבים זעזועים אלימים, באתר הארץ, 2 ביולי 2003
| --- | --- |
בקרת זהויות :  NLI: 987007294143105171  PLWABN: 9811408523105606  BnF: cb15524996f (data)  ISNI: 0000 0000 5172 9580  LCCN: nr90027700  SUDOC: 113170866  VIAF: 51999567   WorldCat (עם VIAF): 51999567
423

שנת 423 היא השנה ה-23 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 423 ניתן לה בדיעבד.
כל התאריכים שלהלן הם לפי הלוח היוליאני.
נפטרו

15 באוגוסט – הונוריוס, קיסר האימפריה הרומית המערבית (נולד ב-384)
ראו גם

ילידי 423‎
נפטרים ב-423‎
אליפות האמריקות בכדורסל 1999

| --- | --- |
 תאריך התחלה:  14 ביולי 1999
 תאריך סיום:  25 ביולי 1999
 מספר משתתפות:  10
 מארחת:  פוארטו ריקו
 ערים מארחות:  סאן חואן
 זוכה:  ארצות הברית ארצות הברית
 השחקן המצטיין:  סטיב נאש (קנדה)
 → 19972001 ←
 
אליפות האמריקות בכדורסל 1999 הידועה גם בשם טורניר האמריקות 1999 היא האליפות התשיעית שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת סידני.
ארצות הברית ארצות הברית זכתה באליפות בפעם הרביעית בתולדותיה.
מתכונת התחרות

תחילה נערכו משחקי העפלה אזוריות:
צפון אמריקה -  קנדה,  ארצות הברית
מרכז אמריקה וקריביים -  קובה,  הרפובליקה הדומיניקנית,  פוארטו ריקו,  פנמה
דרום אמריקה -  ארגנטינה,  ברזיל,  אורוגוואי,  ונצואלה
תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו בבית רבע הגמר ולפלייאוף לקביעת הנבחרות שיעפילו לאליפות העולם.
מתכונת התחרות > טבלת התחרות (שלב רבע הגמר)

| קבוצה | נקודות | משחקים | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- |

|  ארצות הברית | 14 | 7 | 7 | 0 | 710 | 485 | 225 |
|  קנדה | 12 | 7 | 5 | 2 | 552 | 500 | 52 |
|  פוארטו ריקו | 12 | 7 | 5 | 2 | 625 | 594 | 31 |
|  ארגנטינה | 12 | 7 | 5 | 2 | 599 | 576 | 23 |
|  ונצואלה | 10 | 7 | 3 | 4 | 491 | 561 | 70- |
|  ברזיל | 9 | 7 | 2 | 5 | 551 | 589 | -38 |
|  אורוגוואי | 8 | 7 | 1 | 6 | 515 | 646 | 131- |
|  הרפובליקה הדומיניקנית | 7 | 7 | 0 | 7 | 502 | 594 | 92- |
מתכונת התחרות > שלב חצי הגמר והגמר

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 24 ביולי | 24 ביולי |  |  |  |  |  |
|  |   ארצות הברית |  88 |   |  |  |  |  |
|  |    ארגנטינה |  71 |   |  |  |  |  |
|  |   |  |   |  |  |  |  |
|  |  |  |  |  | 25 ביולי | 25 ביולי |  |
|  |   |   |   |   |   ארצות הברית |  96 |  |
|  |   |   |   |   |   קנדה |  66 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 24 ביולי | 24 ביולי |   |  | 25 ביולי | 25 ביולי |  |
|  |   קנדה |  83 |   |  |   פוארטו ריקו |  101  |  |
|  |   ברזיל |  82 |   |  |    ארגנטינה |   103 |  |
דירוג סופי

| --- | --- |
: העפלה לאולימפיאדה
| מקום | נבחרת | תוצאה |
| --- | --- | --- |
|  |  ארצות הברית | 9-0 |
|  |  קנדה | 7-3 |
|  |  ארגנטינה | 7-3 |
| 4 |  פוארטו ריקו | 6-4 |
| 5 |  ונצואלה | 4-4 |
| 6 |  ברזיל | 3-5 |
| 7 |  הרפובליקה הדומיניקנית | 1-7 |
| 8 |  אורוגוואי | 2-6 |
| 9 |  פנמה | 0-4 |
| 10 |  קובה | 0-4 |
אליפות האמריקות בכדורסל 2015

| --- | --- |
 תאריך התחלה:  31 באוגוסט 2015
 תאריך סיום:  12 בספטמבר 2015
 מספר משתתפות:  10
 מארחת:  מקסיקו
 ערים מארחות:  מקסיקו סיטי
 זוכה:  ונצואלה ונצואלה
 השחקן המצטיין:  לואיס סקולה (ארגנטינה)
 מלך הסלים:  לואיס סקולה (ארגנטינה)  21.1 למשחק
 מלך הריבאונדים:  גוסטבו איון (מקסיקו)  12.4 למשחק
 מלך האסיסטים:  חוזה חואן בראה (פוארטו ריקו)  6.3 למשחק
 fibaamericas.com/mex2015/
 → 20132017 ←
 
אליפות האמריקות בכדורסל 2015 היא האליפות ה-17 שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת 2016.
ונצואלה זכתה באליפות בפעם הראשונה בתולדותיה.
מתכונת התחרות

מקסיקו העפילה כמדינת המערכת.
בנוסף לכך נערכו משחקי העפלה אזוריות:
צפון אמריקה -  קנדה
מרכז אמריקה וקריביים -  קובה,  פנמה,  פוארטו ריקו,  הרפובליקה הדומיניקנית
דרום אמריקה -  ארגנטינה,  ברזיל,  אורוגוואי,  ונצואלה
תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.
מהלך האליפות > טבלת התחרות (שלב רבע הגמר)

| מיקון | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 |  קנדה | 7 | 6 | 1 | 707 | 572 | 135 | 13 |
| 2 |  ארגנטינה | 7 | 6 | 1 | 611 | 564 | 47 | 13 |
| 3 |  מקסיקו | 7 | 6 | 1 | 577 | 530 | 47 | 13 |
| 4 |  ונצואלה | 7 | 3 | 4 | 496 | 502 | 6- | 10 |
| 5 |  פוארטו ריקו | 7 | 3 | 4 | 583 | 601 | 18- | 10 |
| 6 |  הרפובליקה הדומיניקנית | 7 | 2 | 5 | 586 | 602 | 16- | 9 |
| 7 |  פנמה | 7 | 1 | 6 | 468 | 576 | 108- | 8 |
| 8 |  אורוגוואי | 7 | 1 | 6 | 519 | 600 | 81- | 8 |
מהלך האליפות > שלב חצי הגמר והגמר

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 11 בספטמבר | 11 בספטמבר |  |  |  |  |  |
|  |   ונצואלה |  79 |   |  |  |  |  |
|  |    קנדה |  78 |   |  |  |  |  |
|  |   |  |   |  |  |  |  |
|  |  |  |  |  | 12 בספטמבר | 12 בספטמבר |  |
|  |   |   |   |   |   ונצואלה  |  76 |  |
|  |   |   |   |   |   ארגנטינה |  71 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 11 בספטמבר | 11 בספטמבר |   |  | 12 בספטמבר | 12 בספטמבר |  |
|  |   ארגנטינה |  78 |   |  |   קנדה |  87  |  |
|  |   מקסיקו |  70 |   |  |   מקסיקו |  86 |  |
דירוג סופי

| --- | --- |
: העפלה לאליפות העולם
: העפילה לטורניר העפלה
: העפילה כמדינה המארחת
| מקום | נבחרת | תוצאה |
| --- | --- | --- |
|  |  ונצואלה | 6-4 |
|  |  ארגנטינה | 8-2 |
|  |  קנדה | 8-2 |
| 4 |  מקסיקו | 7-3 |
| 5 |  פוארטו ריקו | 4-4 |
| 6 |  הרפובליקה הדומיניקנית | 2-6 |
| 7 |  פנמה | 2-6 |
| 8 |  אורוגוואי | 2-6 |
| 9 |  ברזיל | 1-3 |
| 10 |  קובה | 0-4 |
אליפות האמריקות בכדורסל 2009

| --- | --- |
 תאריך התחלה:  26 באוגוסט 2009
 תאריך סיום:  6 בספטמבר 2009
 מספר משתתפות:  10
 מארחת:  פוארטו ריקו
 ערים מארחות:  סן חואן
 זוכה:  ברזיל ברזיל
 השחקן המצטיין:  לואיס סקולה (ארגנטינה)
 מלך הסלים:  לואיס סקולה (ארגנטינה)  23.3 למשחק
 מלך הריבאונדים:  אסטבן באטיסטה (אורוגוואי)  10.5 למשחק
 מלך האסיסטים:  פאבלו פריג'וני (ארגנטינה)  7.4 למשחק
 אתר רשמי
 → 20072011 ←
 
אליפות האמריקות בכדורסל 2009 היא האליפות ה-14 שנערכה על ידי פיב"א אמריקה.
באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2010.
ברזיל זכתה באליפות בפעם הרביעית בתולדותיה.
מתכונת התחרות

תחילה נערכו משחקי העפלה אזוריות:
צפון אמריקה -  קנדה
מרכז אמריקה וקריביים -  מקסיקו,  פנמה,  איי הבתולה של ארצות הברית,  פוארטו ריקו,  הרפובליקה הדומיניקנית
דרום אמריקה -  ארגנטינה,  ברזיל,  אורוגוואי,  ונצואלה
תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.
מהלך האליפות > טבלת התחרות (שלב רבע הגמר)

| קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- |

|  ברזיל | 7 | 6 | 1 | 565 | 467 | 98 | 13 |
|  פוארטו ריקו | 7 | 6 | 1 | 570 | 479 | 91 | 13 |
|  ארגנטינה | 7 | 6 | 1 | 533 | 478 | 55 | 13 |
|  קנדה | 7 | 3 | 4 | 521 | 477 | 44 | 10 |
|  הרפובליקה הדומיניקנית | 7 | 3 | 4 | 573 | 569 | 4 | 10 |
|  אורוגוואי | 7 | 2 | 5 | 458 | 507 | 49- | 9 |
|  מקסיקו | 7 | 1 | 6 | 428 | 552 | 124- | 8 |
|  פנמה | 7 | 1 | 6 | 472 | 591 | 119- | 8 |
מהלך האליפות > שלב חצי הגמר והגמר

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 5 בספטמבר | 5 בספטמבר |  |  |  |  |  |
|  |   ברזיל |  73 |   |  |  |  |  |
|  |    קנדה |  65 |   |  |  |  |  |
|  |   |  |   |  |  |  |  |
|  |  |  |  |  | 6 בספטמבר | 6 בספטמבר |  |
|  |   |   |   |   |   ברזיל  |  61 |  |
|  |   |   |   |   |   פוארטו ריקו |  60 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 5 בספטמבר | 5 בספטמבר |   |  | 6 בספטמבר | 6 בספטמבר |  |
|  |   פוארטו ריקו |  85 |   |  |   ארגנטינה |  88  |  |
|  |   ארגנטינה |  80 |   |  |   קנדה |  73 |  |
דירוג סופי

| --- | --- |
: העפלה לאליפות העולם
| מקום | נבחרת | תוצאה |
| --- | --- | --- |
|  |  ברזיל | 9-1 |
|  |  פוארטו ריקו | 8-2 |
|  |  ארגנטינה | 7-3 |
| 4 |  קנדה | 4-6 |
| 5 |  הרפובליקה הדומיניקנית | 4-4 |
| 6 |  אורוגוואי | 3-5 |
| 7 |  מקסיקו | 2-6 |
| 8 |  פנמה | 2-6 |
| 9 |  ונצואלה | 1-3 |
| 10 |  איי הבתולה של ארצות הברית | 0-4 |
אספות הבחירה באיווה

אספת בחירות דמוקרטית באיווה, 2008
אסיפות הבחירה באיווה (באנגלית: Iowa caucuses) הן, מאז 1972, ההתמודדות המוקדמת ביותר בשנת הבחירות, במסגרת הבחירות המקדימות לנשיאות ארצות הברית.
בשל היותה ההתמודדות הראשונה היא שימשה לא פעם כמקפצה של מועמדים צדדיים, ואפילו אלמוניים לעמדת מפתח בבחירות, כמו ג'ורג' מקגוורן ב-1972, ג'ימי קרטר ב-1976 וג'ורג' הרברט ווקר בוש ב-1980 (אף על פי שלבסוף הוא לא זכה במינוי, אלא הפך לסגנו של רונלד רייגן). גם ג'ון קרי חזר למרוץ ב-2004 בזכות ניצחון מפתיע באיווה אחרי שמסע הבחירות שלו נראה ככושל וניצח בו. אולם ניצחון באיווה הוא לא תנאי הכרחי לזכייה במרוץ. כך למשל ביל קלינטון כלל לא התמודד במדינה באופן רציני ב-1992, מפני שאחד המועמדים באותה מערכת בחירות היה סנאטור מאיווה.
ההתכנסויות לאסיפות הבחירה באיווה בקרוב ל-2000 מקומות ברחבי המדינה נערכות בשעות הערב. מכל מפלגה יכולים להשתתף בתהליך מצביעים הרשומים כחברי מפלגה, אולם ניתן להירשם כחבר מפלגה במקום ובאופן מיידי.
בשיטה זו אין קלפיות או פתקי הצבעה. כמו כן לא מצביעים בדואר, כנהוג בכמה מדינות. במקום זאת מתכנסים המצביעים, שהם ברובם פעילים פוליטיים ולכן רק כ-10% מכלל המצביעים, עם חבריהם במקום ציבורי ודנים דיון פוליטי במועמדים. בסיכומן של ההתוועדויות האלה בוחרים המצביעים את הצירים לוועידות של המפלגות הדמוקרטית והרפובליקנית. המיוחד בשיטה הוא שאנשים יכולים לשנות את הצבעתם ברגע האחרון עקב שכנוע הדדי, או עקב העובדה שהמועמד המועדף עליהם לא עבר את אחוז החסימה. המצביעים רואים איזה מבין המועמדים מוביל, ויכולה להתפתח "הצבעת עדר" לטובת מועמד זה.
לשתי המפלגות יש נהלים שונים לאופי ההצבעה:
במפלגה הדמוקרטית המצביעים מתכנסים בקבוצות בפינות האולם, כל קבוצה והמועמד המועדף עליה, וקבוצת המצביעים שלא החליטו עדיין. לכל קבוצה יש חצי שעה לשכנע את המצביעים מהקבוצות האחרות לעבור ולתמוך במועמד שלהם. לעיתים, משימה זו מוטלת על חלק מחברי הקבוצה בעוד הדיונים נמשכים. לאחר זמן זה, כאשר הקבוצות פחות או יותר מגובשות, בודקים אנשי מנגנון המפלגה המנהלים את ההליך אילו קבוצות לא עברו את אחוז החסימה, שהוא ברוב המחוזות 15%. מצביעים מקבוצות אלו צריכים להצטרף לקבוצה של מועמד אחר, תוך 30 דקות נוספות, או לפרוש מהתהליך. על פי התפלגות הקולות קובעת המפלגה מי המועמדים שיקבלו צירים שיצביעו בוועידה המחוזית וכמה צירים יקבל כל אחד. לאחר הוועידה המחוזית נבחרים הצירים לכל המדינה והם אלה שייצגו אותה בוועידת המפלגה. הנתון שמתפרסם בסופו של התהליך הוא סך הכל מספר הצירים של כל מועמד בוועידות המחוזית.
במפלגה הרפובליקנית מגיעים המצביעים לוועידת ההצבעה ומאזינים לתעמולה. הם גם מנסים לשכנע איש את רעהו לתמוך במועמד המועדף עליהם. לאחר זמן מה המצביעים מקבלים פתק ריק ועליו הם כותבים בכתב יד את שם המועמד המועדף עליהם. חברי המפלגה בכל אזור סופרים את הפתקים ומכריזים על המנצח שקיבל את מספר הקולות המרבי לתקשורת. בא כח האזור הולך לוועידה המחוזית הבוחרת את צירי המחוז ובשלב הבא בוחרים את צירי המדינה כולה. צירים אלה מייצגים את המדינה בוועידת המפלגה. הנתון שמתפרסם בסוף ההליך על ידי המפלגה הוא מספר הקולות בהם זכה כל מתמודד.
אס. ג'י. אס. חברה לבנין

| --- | --- |

 נתונים כלליים
 סוג:  חברת פרטית
 מייסדים:  אהוד סמסונוב  עמוס שמיע  דוד גרף
 תקופת הפעילות:  30 באפריל 1985 – הווה (39 שנים)
 מיקום המטה:  תל אביב-יפו 
 משרד ראשי:  ראול ולנברג 4, רמת החייל, תל אביב
 ענפי תעשייה:  בניה ויזמות  נדל"ן מניב
 מוצרים עיקריים:  מבנים לתעשיית ההי-טק, משרדים ומסחר
 הכנסות:  832 מיליון ₪  (מעודכן לשנת 2020)
 מנכ"ל:  ירון שמיע
 עובדים:  350
  
 http://www.s-g-s.co.il/
 
אס. ג'י. אס. חברה לבנין בע"מ, המשתמשת במותג SGS, היא חברה פרטית העוסקת בתחומי בנייה והנדסה אזרחית, ייזום, פיתוח, ניהול, השכרה, תחזוקה ותפעול ארוך טווח של נדל"ן מניב לתעשייה עתירת ידע, משרדים ומסחר, מלונות ומגורים.
לחברה פעילות בתחום ההתחדשות העירונית בפרויקטים של פינוי בינוי ותמ"א 38, וכן בפרויקטי PFI ,BOT ו-BOO בתחומי התפלת מים, מט"שים ועוד. החברה פועלת כקבלן מבצע עבור לקוחות ובפרויקטים שבבעלותה.
היסטוריה

החברה נוסדה באפריל 1985, כמיזוג של שתי חברות בנייה שפעילות מתחילת שנות ה-70. החברה בבעלות משפחת שמיע ואהוד סמסונוב, ומדורגת זה שנים רבות בין עשר חברות הבנייה הפרטיות הגדולות בישראל. לחברה רישיון מסוג ג' 5 לבנייה בהיקף בלתי מוגבל.
החברה ביצעה פרויקטים בהיקף של מעל שני מיליון מ"ר, וכן פרויקטים מורכבים עבור משרד הביטחון וחיל ההנדסה האמריקאי בבסיסי צבא ברחבי ישראל, וכן עבור משרד הבינוי והשיכון, משרד הבריאות, חברת החשמל, מפעל הפיס, רשות שדות התעופה, רשויות מקומיות ועוד.[דרוש מקור]
חברת SGS היא ממייסדות חברת הנדל"ן המניב ויתניה הנסחרת בבורסה לניירות ערך בתל אביב ובעלת מניות בוויתניה. SGS היא החברה המבצעת בכל הפרויקטים של ויתניה.
החברה זכתה בפרסים על מבנים שהוקמו על ידה, כגון פרס המצוינות של התאחדות הקבלנים והקרן לעידוד ענף הבנייה על שם אורי דורי, על הקמת פרויקט ויתניה תל אביב ופרויקט בית ויתניה פדקו בהרצליה פיתוח, בקטגוריית מבנה שלא למגורים.